open-index/open-wikipedia-markdown huggingface dataset:
Radošinka

**Radošinka** je riečka na západnom Slovensku, preteká územím okresov Topoľčany a Nitra. Je to pravostranný prítok Nitry, má dĺžku , priemerný prietok (ústie) je /s a povodie zaberá plochu . Je tokom IV. rádu, priemerná lesnatosť povodia je len 10%.

## Prameň
Pramení v Považskom Inovci, v podcelku Krahulčie vrchy, pod Zlatým vrchom () v nadmorskej výške cca 

## Opis toku
Na území Považského Inovca priberá niekoľko menších pravostranných prítokov a vteká do Nitrianskej pahorkatiny, kde preteká okolo obce Radošina. Ďalej tečie na juhovýchod, sprava priberá Bzinský potok a v blízkosti Behyniec ľavostrannú Blatnicu. Koryto toku sa stáča na juh, preteká obcou Veľké Ripňany, za ňou priberá sprava Cerový potok a tečie cez Malé Ripňany. Pri obci priberá najprv z ľavej strany Hlavinku a potom z pravej strany Merašický (Stoličný) potok (). 

Ďalej preteká obcou Biskupová a okrajom Kapiniec, sprava priberá Trhovištský potok () a pokračuje cez Malé Zálužie, kde napája malú vodnú nádrž. Následne preteká cez Nové Sady a ostrým oblúkom (smerujúcim k obci Sila) obteká obec Čab a osadu Lahne, mení smer toku viac na juhovýchod. Priberá sprava Andač () a obteká z východu obec Zbehy, zľava priberá Perkovský potok (), na krátkom úseku opäť tečie na juh a pri obci Lužianky sa v nadmorskej výške  vlieva do Nitry.

## Povodie Radošinky podľa prítokov (v smere toku)
Radošinka (P - pravostranný prítok, Ľ - ľavostranný prítok)
*Bzinský potok P
**Šalgovský potok P
*Blatnica Ľ
*Cerový potok P
**Medeš P
**Orešiansky potok Ľ
*Hlavinka Ľ
**Vozokánsky potok P
**Nemečiansky potok P
**Kopanický potok P
**Lipovnícky potok Ľ
***Blesovský potok Ľ
*Merašický potok P
**Tekoldiansky potok Ľ
*Trhovištský potok P
**Galanovka P
*Kotrbál P
*Andač P
**Geňov P
**Alekšinský potok P
***Pančava
**Blatina Ľ
**Slivášsky potok P
*Perkovský potok Ľ
**Manický potok Ľ
**Suliansky potok Ľ

## Referencie

## Iné projekty

Kategória:Rieky na Slovensku
Kategória:Povodie Nitry
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Topoľčany
Kategória:Vodné toky v okrese Nitra
Ruzizi

**Ruzizi** je rieka, ktorá spája jazerá Kivu a Tanganika v centrálnej časti Afriky, pričom na krátkom úseku jej dĺžky klesá z nadmorskej výšky 1500 metrov na 770 metrov. Tvorí prirodzenú hranicu Konžskej demokratickej republiky s Rwandou a Burundi.

Na jej toku boli vybudované dve vodné priehrady s elektárňami. Ruzizi I (1958) sa nachádza pri výtoku z jazera Kivu a jej prenosová sústava s ročnou kapacitou 148 GWh prepravuje elektrinu cez stanicu Mururu do Bubanzy a Kigomy. Elektrická stanica Ruzizi II bola pridaná v roku 1989 a spolu s jednotkou je v správe troch štátov: Burundi, Rwanda a Kongo (býv. Zair). Elektrická produkcia týchto elektrární je nedostatočná, preto sa plánuje s dostavbou ďalšej priehrady, Ruzizi III, asi  nižšie po toku.

Kategória:Rieky v Rwande
Kategória:Rieky v Konžskej demokratickej republike
Kategória:Rieky v Burundi
Vyčoma

**Vyčoma** je riečka na západnom Slovensku, v okrese Partizánske. Je to ľavostranný prítok Nitry s dĺžkou , je tokom IV. rádu.

Pramení v pohorí Tribeč v nadmorskej výške okolo  pod vrchom Veľký Vracov (). Najprv tečie na juhozápad cez dolinu Veľká Chmelina, priberá Skýcovský potok zľava a tečie na západ cez Uhrovskú dolinu severným okrajom topoľčianskej zvernice. Sprava ďalej priberá Suchý potok a vteká do Nitrianskej pahorkatiny, kde vzápätí priberá ľavostranný potok Slače (). Stáča sa a tečie na severozápad, priberá sprava Hlomniansky potok a pri Ješkovej Vsi tiež pravostranný Klížsky potok. Ďalej oblúkom obteká masív Hôrky (), pri Janovej Vsi zľava priberá Hradský potok a preteká cez obec Klátova Nová Ves. Za obcou tečie na západ a pri Sádku vytvára dva ostré ohyby (prvý severne od obce a druhý západne od nej), potom tečie na severozápad okolo Baštína a Práznoviec. V katastrálnom území obce Bošany, na hranici okresov Partizánske a Topoľčany, sa vlieva do Nitry.

## Referencie

Kategória:Rieky na Slovensku
Kategória:Povodie Nitry
Kategória:Vodné toky v okrese Partizánske
Holeška

**Holeška** je potok na západnom Slovensku, na Strednom Považí, preteká územím okresov Myjava a Piešťany. Je to pravostranný prítok Horného Dudváhu, má dĺžku 16,5 km a je tokom IV. rádu. Priemerná lesnatosť povodia dosahuje 30%.

## Prameň
Pramení v Malých Karpatoch, v geomorfologickom podcelku Brezovské Karpaty, na juhovýchodnom úpätí Vysokej hory (), v lokalite Lopušná, v nadmorskej výške približne 

## Opis toku
Spočiatku tečie juhovýchodným smerom, vstupuje do Myjavskej pahorkatiny, kde sa oblúkom stáča na severovýchod. V obci Prašník priberá Podkylavský potok, stáča sa juhovýchodným smerom, pričom vteká na územie Trnavskej pahorkatiny a vteká do vodnej nádrže Čerenec (). Následne preteká cez Vrbové, na území mesta priberá zľava Šípkovec a sprava Cintorínsky potok. Ďalej tečie cez Krakovany, za obcou sa stáča severojužným smerom, tesne pred ústím opäť juhovýchodným smerom a v katastrálnom území obce Trebatice sa vlieva do Horného Dudváhu.

## Geomorfologické celky
*Malé Karpaty, podcelok Brezovské Karpaty, v oblasti Prašníka Holeška oddeľuje tento podcelok od podcelku Čachtické Karpaty
*Podunajská pahorkatina, podcelky:
**Trnavská pahorkatina, časť Podmalokarpatská pahorkatina
**Dolnovážska niva, časť Dudvážska mokraď

## Prítoky
*pravostranné: Pustoveský potok, Cintorínsky potok
*ľavostranné: prítok od osady Volavec, prítok z osady Marušíkovci, Podkylavský potok, Šípkovec

## Ústie
Do Horného Dudváhu ústi juhovýchodne od centra obce Trebatice v priestore Dudvážskej mokrade v nadmorskej výške cca 

## Obce
*osady Hrotkovci, Fajnorovci, Lajdovci, Kováčovci, Dúbrava, Dobrovodských mlyn
*Prašník
*Vrbové
*Krakovany
*Trebatice (nepreteká intravilánom)

## Referencie

## Iné projekty

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Vodné toky v okrese Myjava
Kategória:Brezovské Karpaty
Kategória:Prašník
Kategória:Vrbové
Kategória:Krakovany (okres Piešťany)
Kategória:Trebatice
Zoznam hudobných článkov/5

Tento index bol automaticky vygenerovaný podľa tejto kategorizácie. Obsahuje **11** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 5?
5’nizza

## 5
5 (album, Miro Jaroš)5 More Days ’Til Summer5 Seconds of Summer

## 5.
5. symfónia (Beethoven)5. symfónia (Čajkovskij)5. symfónia (Sibelius)

## 50
50 Cent

## 54
54 dole hlavou

## 55
55 (album)55 Escape

Kategória:Zoznamy hudobných článkov
Zoznam hudobných článkov/Ľ

Tento index bol automaticky vygenerovaný podľa tejto kategorizácie. Obsahuje **20** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ľa
Ľahkým krokom

## ľu
Ľuba Ballová-KrálikováĽuba Pavlovičová-BakováĽubica ČekovskáĽubica VargicováĽubo BelákĽubo HorňákĽubo VirágĽubomir PipkovĽubomír PáričkaĽubomír StankovskýĽuboslav PetruškaĽuboš NovotnýĽuboš ŠrámekĽuboš ZemanĽudová hudbaĽudová pieseňĽudová pieseň (Martin Babjak)Ľudovít RajterĽudovosť umenia

Kategória:Zoznamy hudobných článkov
Zoznam hudobných článkov/Q

Tento index bol automaticky vygenerovaný podľa tejto kategorizácie. Obsahuje **14** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## q
Q (časopis)Q Project

## qu
Quasars EnsembleQuassitQueen (album)Queen (skupina)Queen IIQueen LatifahQueens of the Stone AgeQueens of the Stone Age (album)QueensrÿcheQuelque part... c'est toujours ailleursQuietdriveQuincy Jones

Kategória:Zoznamy hudobných článkov
Zoznam hudobných článkov/Š

Tento index bol automaticky vygenerovaný podľa tejto kategorizácie. Obsahuje **38** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ša
ŠafránŠachy robia človekaŠalmajŠansony s Hanou HegerovouŠansón

## šá
Šárka Rezková

## šč
Šče ne vmerla Ukrajina

## še
Šeban – Godár – Breiner – Kolkovič

## ši
Šimon JurovskýŠiroka strana moja rodnaja (pieseň)

## šk
Škótska fantáziaŠkrtni, co se nehodí

## šl
ŠlágerŠlágerparádaŠlágr TV

## šľ
Šľahačková princezná

## šm
Šmoulové

## šp
Špačinčanka

## št
Štátna hymnaŠtátna hymna Dominikánskej republikyŠtefan BabjakŠtefan Fajnor (hudobný skladateľ)Štefan HozaŠtefan HundžaŠtefan ChrappaŠtefan KlimoŠtefan KocánŠtefan MártonŠtefan NosáľŠtefan SkrúcanýŠtefan TóthŠtěpán DoubekŠtěpán HájekŠtúdiový albumŠtvorka (album)Štyri posledné piesne

## šť
Šťastné a veseléŠťastné staré slunce

Kategória:Zoznamy hudobných článkov
Zoznam hudobných článkov/U

Tento index bol automaticky vygenerovaný podľa tejto kategorizácie. Obsahuje **76** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## u
U Don’t Know Me

## u.
U.D.O.U.K.N.D

## u2
U2 (hudobná skupina)

## u9
U96

## ub
UB40

## uč
Učedníci

## ud
Udo JürgensUdu

## ug
Ugly Kid Joe

## uh
Uhh Le LeeeUhol pohľadu (album)

## uk
UK SubsUkáž tú tvoju ZOOUKF Music

## ul
UliceUltimate Collection (album Michaela Jacksona)Ultimate SantanaUltra (album)UltrapopUltratopUltratop 40 SinglesUltraviolenceUltravox

## um
Umberto GiordanoUmelecký súbor LúčnicaUmmagumma

## un
Un fatto ovvioUn homme simpleUn soir... Une scèneUnavení a zničeníUnbroken (album)Under My SkinUnder PressureUnder the BridgeUnder the Radar Over the TopUndercoverUndercover (album Rolling Stones)UndergroundUnderoathUnderworld (skupina)Undisclosed DesiresUne autre lumièreUniaUnicorn KidUnintendedUnion JUnisex (kapela)United States of EurasiaUnivers ZeroUnlimited TouchUnmaskedUno (skladba)Unplugged (Pavol Hammel)Unplugged CD 2004–2014Untitled Korn albumUntouchables (Korn)UnwrittenUnwritten Law

## up
Up (Peter Gabriel album)Up All Night (album, One Direction)Up the DownstairUp to DateUprising (singel)Uprostred chaosuUptown Funk

## ur
Urban Cookie CollectiveUrban HymnsUriah HeepUrpín (folklórny súbor)

## us
Us and ThemUspávanka

## ut
Utah SaintsUte Lemperová

## uz
UZED

## už
Už (album)

Kategória:Zoznamy hudobných článkov
Zoznam hudobných článkov/Ú

Tento index bol automaticky vygenerovaný podľa tejto kategorizácie. Obsahuje **6** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## úd
Úd (hudobný nástroj)Údolia a kopce

## úr
Úryvok

## ús
Úschovňa pohľadovÚstav etnológie a sociálnej antropológie Slovenskej akadémie vied

## út
Útok na špicu hitparády

Kategória:Zoznamy hudobných článkov
Zoznam hudobných článkov/Y

Tento index bol automaticky vygenerovaný podľa tejto kategorizácie. Obsahuje **54** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## y.
Y.M.C.A.

## y2
Y2K (album)

## ya
YaelYahman!Yanking Out My HeartYann TiersenYannick Noah

## ye
Years & YearsYehoshua LaknerYellow Magic OrchestraYellow Submarine (album)Yellow Submarine (film)YellowcardYes (skupina)YesterdayYet Another Movie

## yi
Yield (album)

## ym
Ymnos eis tin Eleftherian

## yn
Yngwie Malmsteen

## yo
Yoko OnoYolanda Be CoolYou’re ShiningYou’re the VoiceYou’ve Come a Long Way, BabyYou Ain’t Seen Nothing YetYou Could Be MineYou Don’t Fool MeYou Don’t KnowYou Give Love a Bad NameYou Hardly Know MeYou Know I’m No GoodYou Spin Me Round (Like a Record)You Win AgainYoung Americans (album)Young ForeverYoung LustYoung the GiantYoungmanYour Possible PastsYour Time Has ComeYoussou N’DourYouth & Young ManhoodYouth (album BTS)Youth of the NationYoü and I

## yu
Yuri LandmanYusef Lateef

## yv
Yves MontandYvetta KajanováYvetta SimonováYvette GregušováYvette GuilbertováYvonne Přenosilová

## yz
Yzomandias

Kategória:Zoznamy hudobných článkov
Zoznam hudobných článkov/Ž

Tento index bol automaticky vygenerovaný podľa tejto kategorizácie. Obsahuje **23** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ža
Žalman Brothers BandŽanna Friske

## že
Želva (album)Ženy, nikotín a alkoholŽeravé znamenie osudu

## ži
Žijem ako viemŽijeme len raz (Mixtape)Živá voda (album)ŽivákŽivák (DVD)Živé kvetyŽivé kvety (album)Živě!ŽivijóŽivot človeka v roku 2022Život je karnevalŽivot je krásny (Martin Babjak)Život je...Život u čizmama sa visokom petomŽivých nás nedostanú

## ží
Žízeň

## žl
Žlutý pes

## žo
Žofie Kabelková

Kategória:Zoznamy hudobných článkov
Horné Ozorovce

náhľad|Kaštieľ Ottlíkovcov
**Horné Ozorovce** sú mestská časť mesta Bánovce nad Bebravou. 

## Polohopis
Horné Ozorovce ležia v Nitrianskej pahorkatine, neďaleko sútoku Bebravy a Machnáča, v nadmorskej výške  Z východu obec obteká Bebrava a zo západu Svinica. Ležia 3 km severozápadne od centra mesta, na ceste I. triedy č. 16 a pri železničnej trati č. 143, v obci je železničná zastávka.

## Dejiny
Obec sa spomína v roku 1234, v roku 1492 sa odčlenila od susedných Dolných Ozoroviec. Šľachtická obec patrila rodu Ozoroczyovcov. Od roku 1976 je obec súčasťou mesta Bánovce nad Bebravou.

## Kultúra a zaujímavosti
### Pamiatky
* Kaštieľ Ottlíkovcov, dvojpodlažná trojtraktová renesančná stavba na pôdoryse písmena L s manzardovou strechou, zo 17. storočia. V 18. storočí bol rozšírený. V súčasnosti sa tu nachádza penzión. Na prízemí kaštieľa sa nachádzaú miestnosti s valenými klenbami s lunetami. Fasády kaštieľa sú členené lizénovými rámami. Okná majú šambrány s lambrekýnmi. Priečeliu dominuje nárožný kruhový arkier s ihlancovou helmicou. Z dvorovej strany je fasáda členená arkádami. 

* Evanjelický kostol, jednoloďová pôvodne baroková stavba s pravouhlým ukončením presbytéria a predstavanou vežou, z rokov 1724-1725. Kostol pôvodne slúžil ako rodová kaplnka Ottlíkovcov, tak mohla vzniknúť evanjelická modlitebňa v období ešte pred Tolerančným patentom. Kostol bol necitlivo upravený v roku 1973, keď bola realizovaná modernistická prístavba s vežou, ktorá poškodila pamiatku. Nachádza sa tu oltár z roku 1929, stĺpová architektúra s obrazom Kristus na Olivovej hore od Bohuslava Hanáka z Bánoviec. Kazateľnica so sochami evanjelistov je neskorobaroková z konca 18. storočia. V predsieni kostola je umiestnené mortuárium Alexandra Ottlíka z roku 1753. Ďalej sa tu nachádzajú patronátne lavice rodu z poslednej tretiny 18. storočia. Historická časť kostola má fasády členené zdvojenými pilastrami, modernistická veža má ploché ukončenie. 

* Dedinská zvonica, murovaná baroková stavba z 18. storočia. 

## Osobnosti obce
### Pôsobili tu
* Juraj Ribay (17541812), osvietenský spisovateľ a jazykovedec. Do Horných Ozoroviec chodil do školy. 

## Referencie

## Externé odkazy
* Oficiálna stránka mesta Bánovce nad Bebravou

Kategória:Mestské časti Bánoviec nad Bebravou
Dolné Ozorovce

**Dolné Ozorovce** je mestská časť mesta Bánovce nad Bebravou v Nitrianskej pahorkatine, na ľavom brehu Svinice, v nadmorskej výške  Od centra mesta je vzdialená cca 2 km severozápadne. Bola to pôvodne zemianska obec, ktorej obyvateľstvo sa zaoberalo poľnohospodárstvom a súkenníctvom. Stojí tu klasicistický kaštieľ z roku 1817.

O obci s názvom Ozorovce sa po prvýkrát zmienil uhorský kráľ Ondrej II. v roku 1234, ktorý udelil svojmu vojenskému veliteľovi Hodslavovi zem zvanú Ozor. Tento názov vyjadruje obrovskú veľkosť, ozrutnosť a od neho boli odvodené aj neskoršie názvy obce. Do prvej polovice 14. storočia je datovaný farský kostol, ktorý bol zasvätený Nanebovzatiu Panny Márie a stál na území dnešného cintorína. Práve od neho sa odvíja aj tradícia súčasných hodových osláv. Koncom 15. storočia sa Ozorovce rozdelili na Horné(Veľké) a Dolné(Malé) Ozorovce. Najstarší záznam názvu Dolné Ozorovce ako Inferior Ozor pochádza z roku 1496. Obec patrila zemianskym rodinám Ozorovských, Poberovcov, Švehlovcov. V roku 1598 mala 11 domov, 54 rodín a 206 obyvateľov, v roku 1828 mala 26 domov a 229 obyvateľov. Zaoberali sa poľnohospodárstvom. V roku 1960 bola obec pričlenená k Bánovciam nad Bebravou.

Kategória:Mestské časti Bánoviec nad Bebravou
Biskupice (Bánovce)

**Biskupice** sú mestskou časťou mesta Bánovce nad Bebravou. 

## Polohopis
Obec leží v Nitrianskej pahorkatine, pri sútoku Bebravy s Radišou, v nadmorskej výške  Je vzdialená 2 km juhozápadne od centra mesta.

## Dejiny
Prvá písomná zmienka o obci pochádza z roku 1320, od roku 1322 patrila nitrianskej kapitule. 

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová gotická stavba s pravouhlým ukončením presbytéria a predstavanou vežou, z prvej polovice 14. storočia. Prvá písomná zmienka o farnosti pochádza z roku 1322. Barokovými úpravami prešiel v roku 1664 a 1752, v tomto období bol interiér zaklenutý pruskými klenbami. V 18. storočí vznikol obranný múr, ktorým je kostol obkolesený. Zo staršej stavby sa okrem hmoty kostola dochoval gotický portál do sakristie. Do súčasnosti nebol kostol systematicky skúmaný. Fasády kostola sú členené opornými piliermi a segmentovo ukončenými oknami. Veža je ukončená barokovou helmicou. Nachádza sa tu gotický zvon z roku 1509.

### Zaujímavosti
V obci bol navŕtaný termálny prameň.

## Referencie

## Externé odkazy
* Oficiálna stránka mesta Bánovce nad Bebravou
* Apsida.sk- profil gotického kostola

Kategória:Mestské časti Bánoviec nad Bebravou
Lučenská kotlina

**Lučenská kotlina** alebo **Lučenecká kotlina** je geomorfologický podcelok Juhoslovenskej kotliny.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → *[[Juhoslovenská kotlina]]* → ***Lučenská kotlina***
***
 
Zaberá jej strednú časť v širšom okolí mesta Lučenec. Z juhu je ohraničená riekou Ipeľ a podcelkami Cerovej vrchoviny Mučínska vrchovina, Fiľakovská brázda a Bučenská vrchovina. Na severozápade ležia Ostrôžky a Cinobanské predhorie, podcelok Revúckej vrchoviny. Západným smerom pokračuje Juhoslovenská kotlina podcelkom Ipeľská kotlina, východným smerom nadväzuje Rimavská kotlina. Kotlinou preteká rieka Ipeľ s prítokmi Slatinka a Suchá.

## Delenie
* Novohradské terasy
* Poltárska pahorkatina
* Jelšovská pahorkatina

## Chránené územia
* Dálovský močiar – prírodná rezervácia 
* Volavčia kolónia – chránený areál 
* Hrabovo – prírodná rezervácia
* Pod šťavicou – chránený areál

## Sídla v Lučenskej kotline
Lučenská kotlina patrí medzi stredne husto zaľudnené územia a ležia tu mestá Lučenec, Fiľakovo a Poltár, z významnejších sídiel napríklad Divín, Halič, Ožďany, Tomášovce a Vidiná.
 
## Doprava
Územím vedie dôležitá dopravná spojnica stredného a východného Slovenska, dnes medzinárodná cesta E 58, vedúca po ceste I/16. Spája Zvolen cez Lučenec a Rimavskú Sobotu s Košicami. Od Veľkého Krtíša vedie do Lučenca cesta I/75 a cez Fiľakovo do Maďarska vedie cesta I/71. Nezastupiteľnú úlohu zohráva železničná trať Zvolen - Košice, ktorá je súčasťou južného prepojenia západného a východného Slovenska. V Lučenci sa pripája trať do Veľkého Krtíša a Poltára, vo Fiľakove trať do Maďarska.

## Referencie

## Pozri aj
* Geomorfologické členenie Slovenska
* Juhoslovenská kotlina

## Iné projekty


Kategória:Juhoslovenská kotlina
Kategória:Kotliny na Slovensku
Kategória:Geomorfologické podcelky na Slovensku
Oravská kotlina

**Oravská kotlina** je geomorfologický celok Podhôľno-magurskej oblasti. Najvyšším vrchom je  vysoký Výr.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → ***Oravská kotlina***
***
 
Zo severu a západu je ohraničená Podbeskydskou vrchovinou, z juhu Oravskou Magurou, Oravskou vrchovinou a Skorušinskými vrchmi. Za štátnou hranicou pokračuje ako kotlina Orawsko-Nowotarska do Poľska. V západnej časti kotliny sa nachádza Oravská priehrada a územie kotliny odvodňuje rieka Orava so svojimi prítokmi Jelešňa a Oravica.

Oravská kotlina nemá žiadny podcelok, no na západe leží geomorfologická časť Hruštínske podolie.

## Sídla v Oravskej kotline
Oravská kotlina patrí medzi stredne husto zaľudnené územia a ležia tu mestá Tvrdošín, Trstená a Námestovo, z významnejších sídiel napríklad Liesek, Suchá Hora, Vitanová a Zubrohlava.

## Doprava
Územie Oravskej kotliny patrí medzi dopravne významné územie, nakoľko jej centrálnou časťou vedie dôležitá severo-južná dopravná spojnica, dnes medzinárodná cesta E 77, vedúca po ceste I/59. Spája Budapešť cez Zvolen a Dolný Kubín s Krakovom, pričom prechádza mestami Tvrdošín a Trstená. Z regionálnych ciest je významná aj cesta I/78, ktorá prechádza západným okrajom kotliny cez Námestovo do Poľska a najmä cesta II/520, ktorá vedie územím hornej Oravy od Kysúc cez Námestovo a Trstenú až na hraničný priechod v Suchej Hore. Železničná doprava v kotline je len doplnková a po zrušení prepojenia do Poľska vedie súčasná trať len do stanice v Trstenej. 

## Pozri aj
* Geomorfologické členenie Slovenska

## Referencie


Kategória:Kotliny na Slovensku
Kategória:Geomorfologické celky na Slovensku
Čertovica (sedlo)

**Čertovica** je sedlo na severnom Slovensku v Nízkych Tatrách. Spája Bociansku dolinu a Liptov s dolinou Štiavničky a Horehroním. Zároveň oddeľuje Ďumbierske Tatry na západe a Kráľovohoľské Tatry na východe. Má nadmorskú výšku 

Sedlom vedie cesta I. triedy číslo 72 Kráľova Lehota - Podbrezová. Je zároveň najvyššie položeným sedlom Slovenska, ktorým prechádza cestná spojnica. V súčasnosti je rekreačným strediskom zimnej (chaty, lyžiarsky vlek) aj letnej turistiky. Sedlom vedie hranica medzi okresmi Liptovský Mikuláš a Brezno. Sedlom prechádza aj červenou farbou značený turistický chodník, súčasť cesty hrdinov SNP.

## Geológia
Oblasťou sedla tvorí významné geologické rozhranie Západných Karpát. Je jediným miestom, kde na povrchu vystupuje Čertovická línia, rozhranie medzi tatrikom a veporikom.

## Šport
V sedle fungujú dve menšie lyžiarske strediská.  Miestne občianske združenie prevádzkuje a upravuje trate pre bežecké lyžovanie. Priemerná nadmorská výška bežeckých tratí je nad , pričom dosahujú až .

## Prístup
* po  značke 
** zo západu po hlavnom hrebeni od chaty gen. M. R. Štefánika
** z východu po hlavnom hrebeni od Bacúšskeho sedla cez sedlo pod Lenivou
* po  značke z obce Jarabá
* cestou I/72 Kráľova Lehota - Podbrezová

## Referencie

## Iné projekty

## Externé odkazy
* Turistická mapa

Kategória:Sedlá Nízkych Tatier
Podhôľno-magurská oblasť

**Podhôľno-magurská oblasť** je jedna z piatich oblastí subprovincie Vonkajšie Západné Karpaty. Zaberá pás územia od strednej časti Oravy cez Zamagurie až po Prešov.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → ***Podhôľno-magurská oblasť***
***
 
## Delenie
Súčasťou sú nasledovné geomorfologické celky:
* Šarišská vrchovina
* Bachureň
* Spišsko-šarišské medzihorie
* Levočské vrchy
* Spišská Magura
* Podtatranská brázda
* Skorušinské vrchy 
* Oravská kotlina. 

Spomenuté celky patria do flyšového pásma.

## Referencie

## Pozri aj
* Geomorfologické členenie Slovenska


Kategória:Geomorfologické oblasti na Slovensku
Zoznam geografických článkov/Î

Tento index bol automaticky vygenerovaný podľa tejto kategorizácie. Obsahuje **18** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## îl
Île aux CochonsÎle aux CygnesÎle de l’EstÎle de la CitéÎle de la PossessionÎle JésusÎle Saint-LouisÎle-aux-MoinesÎle-d’AixÎle-d’ArzÎle-d’HouatÎle-de-BatzÎle-de-BréhatÎle-de-France (región)Île-de-SeinÎle-MolèneÎle-TudyÎles Éparses

Kategória:Zoznamy geografických článkov
Kivu (jazero)

**Kivu** je jazero na hraniciach Konžskej demokratickej republiky s Rwandou, vo Východoafrickej priekopovej prepadline.

Je súčasťou Veľkých jazier v Afrike. Je odvodňované riekou Ruzizi, ktorá vteká do jazera Tanganika. Prvým Európanom, ktorý toto miesto zdokumentovateľne navštívil bol v roku 1894 Nemec Adolf von Götzen. Neslávne známym sa stalo ako miesto, kde boli nahádzané mnohé obete Rwandskej genocídy z roku 1994.

## Geografia
Jazero má rozlohu  a nachádza sa v nadmorskej výške 1460 metrov nad morom. Dno jazera leží v priekopovej prepadline, ktorá sa pomaly rozširuje a môže spôsobiť vulkanickú činnosť.

V strede jazera sa nachádza ostrov Idjwi. Najväčšie pobrežné mestá a sídla sú: Bukavu, Kabare, Kalehe, Saké a Goma v Konžskej demokratickej republike a Gisenyi, Kibuye a Cyangugu v Rwande.

## Iné projekty

Kategória:Jazerá v Rwande
Kategória:Jazerá v Konžskej demokratickej republike
Kagera (rieka)

thumb|right|240px|Kagera pri vodopáde Rusumo. Tanzánia sa nachádza na ľavej strane rieky, Rwanda na pravej.

**Kagera** je rieka dlhá asi , ktorá patrí do povodia Nílu. 

Pramení v Burundi pri jazere Kivu a vlieva sa do Viktóriinho jazera. Často sa pokladá za hlavnú zdrojnicu Nílu.

Tvorí prirodzenú hranicu medzi Rwandou a Tanzániou a Tanzániou a Ugandou. Počas Rwandskej genocídy sa po nej dostali zmasakrované telá až do Viktóriinho jazera.

## Iné projekty

Kategória:Rieky v Burundi
Kategória:Rieky v Rwande
Kategória:Rieky v Tanzánii
Kategória:Rieky v Ugande
Kagera

**Kagera** môže byť:
*administratívny región v Tanzánii, pozri Kagera (región)
*rieka v Afrike, pozri Kagera (rieka)
Kivu

**Kivu** môže byť:
*jazero v Afrike, pozri Kivu (jazero)
*bývalá provincia v Kongu (býv. Zair), pozri Kivu (provincia)

## Pozri aj
* Nord-Kivu
* Sud-Kivu
* Comité national du Kivu
Kalinov (Krásno nad Kysucou)

**Kalinov** je mestská časť mesta Krásno nad Kysucou, vzdialená 2 km východne od jeho centra. 

Nachádza sa v údolí Bystrice, v Krásňanskej kotline a na okraji Kysuckej vrchoviny. Stred obce leží v nadmorskej výške  Mestská časť leží po oboch stranách cesty II/520 v okrese Čadca.

## Dejiny Kalinova
Kalinov je najstaršou osídlenou osadou v Bystrickej doline. Už prvé roky existencie bol pričlenený ku Krásnu, v roku 1342. Ako súčasť Krásna mal počas stredoveku okolo 60 domov, v ktorých žilo do 100 obyvateľov. Až v novoveku ma Kalinov už vlastný mlyn a začína sa rozvíjať až na začiatku 19. storočia. V roku 1835 z celkového počtu obyvateľstva v Krásne okolo 2300 obyvateľov mal Kalinov okolo 920 obyvateľov. Na konci 19. storočia sa tu postavila obecná píla- základ budúceho veľkého podniku v Krásne nad Kysucou. . V Kalinove bol postavený obchod s potravinami a postavili sa ďalšie kaplnky v okolí. Kalinov dodnes patrí pod Krasňanskú farnosť(je jeho filiálkou). V Kalinove sa z 19 kaplniek rozšírených v celom Krásne nachádza 6 kaplniek, prvá z nich bola postavená na začiatku 20. storočia. Ďalšie si postavili obyvatelia kopaníc aby nemuseli dochádzať ďaleko do kostola v Krásne.

## Zaujímavosti
* Most lásky a priateľstva sa nachádza medzi osadou Šustekov Jedlíčnik a ulicou Kalinovskou. Patrí ku jediným mostom lásky v celej Európe. Postavený bol pre obyvateľov osady, ktorí museli po povodni, ktorá zničila ich starý most dochádzať do Krásna cez Zborov. Na moste je od júna 2010 uzamknutých 55 zámkov, z toho zo zahraničia ma na moste uzamknutý zámok pár zo Švédska. 

* V mestskej časti sa nachádzajú tri autobusové zastávky aj novopostavený kostol Božského Srdca Ježišovho z roku 1999. 
Žije tu približne 1.500 obyvateľov, čo Kalinov radí medzi druhú najľudnatejšiu mestskú časť v meste Krásno nad Kysucou, s veľkým počtom kopaníc a osád je Kalinov aj najväčšou mestskou časťou. Patria sem osady Barancovci, Bohovičovci, Capovci, Gašovci, Hackovci, Jarabicovci, Jozefíkovci, Kulijovskovci, Šurábovci iné.
* Nachádza sa tu areál v súčasnosti už bývalého podniku Kysucké drevárske závody DREVINA.
* Nachádza sa tu aj významný strom - breza so soškou Panny Márie - ležiaca medzi ulicami Kalinovská a Záhradná,štátny chránený prírodný objekt.

Rozdelenie mestskej časti:
*Kalinov-stred
*Barancov
*osady:U Hacka, Bohovičov, Jarabicov, Lastovicov, u Capov
*Šustekov Jedličník
*Kalinov-východ / U Mahútov

Hranica mestskej časti s mestskou časťou Krásno nad Kysucou (stred): ulica SNP

Kategória:Mestské časti Krásna nad Kysucou
Ľuborča (Nemšová)

**Ľuborča** je mestská časť mesta Nemšová, 1 km od centra mesta, v okrese Trenčín. Leží v Ilavskej kotline, neďaleko Váhu a na oboch brehoch rovnomenného potoka. S Nemšovou ju spája most cez Vláru. Cez Ľuborču preteká aj rieka Váh.

V doline Ľuborče v Bielych Karpatoch, na samote Antonstál, sa nachádza neorománsky poľovnícky kaštieľ.

Obec leží na ceste II/507.

## Významné osobnosti
*Jozef Laco - notár (matrikár) a entomológ.
*Juraj Ľuborčiansky Borovský

Kategória:Nemšová
Kategória:Mestské časti na Slovensku
Turá Lúka

**Turá Lúka** je mestská časť mesta Myjava.

## Polohopis
Nachádza sa v Myjavskej pahorkatine, na hornom toku rieky Myjava. Leží na ceste II. triedy č. 581, 3 km na západ od centra mesta. Je východiskom k hradu Branč. 

## Dejiny
Je to pôvodne kopaničiarska obec. Prvá písomná zmienka pochádza z roku 1580, patrila panstvu hradu Branč. V roku 1672 tu došlo k vzbure proti rekatolizácii. V roku 1674 tu bol umučený správca katolíckej fary, jezuitský kňaz Ján Simonides. Od roku 1980 je súčasťou mesta Myjava.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová renesančná stavba s polygonálnym ukončením presbytéria a predstavanou vežou z roku 1610. Kostol prešiel obnovou v roku 2010. Interiér je zaklenutý valenými klenbami s lunetami. Nachádza sa tu murovaný organový chór. Hodnotné barokové zariadenie vrátane hlavného oltára, bočných oltárov a kazateľnice, ktoré udáva *[[Súpis pamiatok na Slovensku]]* z roku 1969 bolo odstránené. Zachovali sa iba tri voľne umiestnené barokové obrazy, obraz sv. Jána Nepomuckého pochádza z odstráneného oltára. Fasády kostola sú členené lizénami a segmentovo ukončenými oknami so šambránami. Veža je ukončená ihlancovou helmicou. 

* Evanjelický kostol, jednoloďová klasicistická stavba s polygonálnym ukončením presbytéria, bez veže, z rokov 1792-1793. V interiéri sa nachádza plochý strop a korýtková klenba. Empora je murovaná trojramenná. Oltár v štýle luiséz s centrálnym obrazom Ježiš v Getsemanskej záhrade a bočnými sochami apoštolov Petra a Pavla pochádza z konca 18. storočia. Kazateľnica pochádza z rovnakého obdobia. Fasády kostola sú hladké členené opornými pilermi a segmentovo ukončenými oknami. Portály majú segmentové frontóny. Pri kostole stojí murovaná zvonica s ihlancovou helmicou. 

* Rodný dom architekta Dušana Jurkoviča, jednopodlažná murovaná stavba na pôdoryse písmena L zo 17. storočia. Úpravami prešiel v 19. a 20. storočí. Objekt má po modernistickej úprave hladké fasády. 

Súbor:Turá Lúka - kostol sv. Jána Nepomuckého.jpg|Rímskokatolícky kostol
Súbor:Turá Lúka, evanjelický kostol.jpg|Evanjelický kostol
Súbor:Turá Lúka, evanjelický kostol, interiér (3).jpg|Interiér kostola
Súbor:Turá Lúka, zvonica a kostol.jpg|Zvonica

### Pomníky
* Pomník na pamiatku dvanástich evanjelikov popravených po potlačení Turolúckej vzbury 27.7.1672, kamenná stéla na pôdoryse obdĺžnika z roku 1938. 

Súbor:Turá Lúka - pomník popravených evanjelikov.jpg|pomník


### Zaujímavosti
Zachovali sa tu niektoré ľudové zvyky (piesne, hry, zvyky), v minulosti bola známa čipkárstvom a výšivkárstvom.

## Osobnosti obce
### Rodáci
* Dušan Jurkovič (* 1868 - † 1947), architekt, dizajnér a etnograf

### Pôsobili tu
* Daniel Krman (* 1663 - † 1740), barokový spisovateľ, prekladateľ, vydavateľ, evanjelický farár a superintendent. 
* Samuel Jurkovič (* 1796 - † 1873), pedagóg, ľudovýchovný a kultúrny pracovník, organizátor družstevníctva.

## Referencie

## Iné projekty

## Externé odkazy
* Oficiálna stránka mesta Myjava

Kategória:Myjava (mesto)
Kategória:Mestské časti na Slovensku
Čertov

náhľad|Čertov

**Čertov** je osadou obce Lazy pod Makytou, v okrese Púchov. Leží v Javorníkoch pod hlavným hrebeňom, pod vrchom Malý Javorník (), v pramennej oblasti Bielej vody. Územie je súčasťou CHKO Kysuce. Osada je v súčasnosti rekreačnou oblasťou (chaty, lyžiarske vleky).

Okolie osady patrí do území európskeho významu.

## Referencie

## Externé odkazy
* Poloha na turistickej mape

Kategória:Lazy pod Makytou
Kategória:Osady na Slovensku
Kategória:Územia európskeho významu na Slovensku
Vieska-Bezdedov

**Vieska-Bezdedov** je mestská časť mesta Púchov, bývalá samostatná obec. 

## Polohopis
Leží v údolí Bielej vody na pomedzí Javorníkov a Bielych Karpát. Nachádza sa 3 km severozápadne od centra mesta, pri ceste I. triedy č. 49. Do obce premáva linka č. 5 MHD z Púchova.

## Kultúra a zaujímavosti
### Pamiatky
* Dedinská zvonica, ľudová zrubová stavba na pôdoryse štvorca so stanovou strechou, z ktorej vyrastá drevená konštrukcia so strieškou nesúca zvon.

## Referencie

## Externé odkazy
* Oficiálna stránka mesta Púchov

Kategória:Mestské časti Púchova
Ľavicový blok

**Ľavicový blok**, skratka **ĽB**, bola ľavicovo orientovaná neparlamentná politická strana pôsobiaca na Slovensku v rokoch 2002 až 2008.

## História
Ľavicový blok bol zaregistrovaný na ministerstve vnútra 6. mája 2002. Ustanovujúci kongres strany sa konal 18. mája 2002 v Sielnici. Za predsedu bol na ňom zvolený Jozef Kalman. 

Na sneme strany SMER v decembri 2007 bol Ľavicový blok integrovaný a formálne zanikol. 31. marca 2008 strana podľa registra ministerstva vnútra vstúpila do likvidácie s odôvodnením - dobrovoľné zrušenie s likvidáciou. Za likvidátora bol určený Anton Antáš.

## Volebné výsledky
* 2002 (parlamentné voľby) - Ľavicový blok získal 0,22 % a žiaden mandát v Národnej rade SR.
* 2004 (voľby do Európskeho parlamentu) – strana sa nezúčastnila. 
* 2006 (parlamentné voľby) - strana získala 0,39 % a zastúpenie v parlamente si opäť nevyslúžila.

## Volebné preferencie
Volebné preferencie strany boli počas existencie strany také nízke, že ich Štatistický úrad Slovenska  nezaznamenával.

## Politici Ľavicového bloku
Články o politikoch Ľavicového bloku sú uvedené v kategórii Politici ĽB.

### Predsedovia ĽB
Od roku 2002 bol predsedom strany Jozef Kalman, po jeho odchode z čela strany viedol stranu zastupujúci predseda Anton Antáš.

## Pozri aj
* Kandidačná listina Ľavicového bloku pre voľby do NR SR v roku 2006

## Externé odkazy
* ĽB v registri strán MV SR


Kategória:Zaniknuté politické strany na Slovensku
SLOVEXIT

**SLOVEXIT** (v rokoch 20172023: **Ľudová strana Pevnosť Slovensko**, skratka **ĽS Pevnosť Slovensko**; 19952017: **Ľudová strana**, skratka **ĽS**) je mimoparlamentná politická strana pôsobiaca na Slovensku od 7. marca 1995. Podľa medializovaných informácií malo ísť o „záložnú“ stranu Mariana Kotlebu, predsedu Kotlebu – Ľudovej strany Naše Slovensko (ĽSNS), pre prípad, že by Najvyšší súd Slovenskej republiky vyhovel žiadosti generálneho prokurátora Jaromíra Čižnára na zrušenie ĽSNS, k čomu však zatiaľ neprišlo.

## História
*Ľudová strana* bola na ministerstve vnútra zaregistrovaná 7. marca 1995. V roku 2002 bola predsedníčkou strany zvolená Magdaléna Sulanová, ktorá v roku 2020 kandidovala na 4. mieste kandidátnej listiny strany ĽSNS v parlamentných voľbách. V roku 2017 bola premenovaná na *Ľudová strana Pevnosť Slovensko* a nakoniec v roku 2023 na *SLOVEXIT.*

## Volebné výsledky
* 2002 (parlamentné voľby) – Ľudová strana získala 0,02 %, čo bol najslabší výsledok spomedzi všetkých vtedy kandidujúcich politických subjektov.

## Volebné preferencie
Preferencie strany sú príliš nízke, preto ich Štatistický úrad SR nezaznamenáva.

## Referencie

## Externé odkazy
* SLOVEXIT v registri strán MV SR

Kategória:Politické strany na Slovensku – funkčné
Občianski liberáli

**Občianski liberáli** (skratka **OL**) je liberálne orientovaná politická strana pôsobiaca na Slovensku. 

## Vedenie strany
* Rastislav Guľaša – predseda
* David Dvořák – podpredseda strany
*Jozef Jurkovič – rozhodca a revízor
* Vladimír Kupčo – hospodár strany

### Predsedovia strany
* 2005 – 2006 Lukáš Fila
* od 2006   Rastislav Guľaša

## História
Strana Občianski liberáli bola na ministerstve vnútra zaregistrovaná 25. novembra 2004. Členovia strany neúspešne kandidovali vo voľbách do VÚC 2005, ich kandidát na župana David Dvořák získal 922 hlasov (1,25%). Dvořák následne kandidoval v doplňujúcich voľbách na starostu Petržalky, pri účasti iba 11,5% oprávnených voličov získal iba 93 hlasov. V komunálnych voľbách 2006 strana kandidovala v koalícii DSS – Nádej – OKS – OL.

## Volebné výsledky
Strana sa zatiaľ nezúčastnila na parlamentných voľbách.

## Volebné preferencie
Volebné preferencie strany sú také nízke, že ich Štatistický úrad Slovenska  nezaznamenáva.

## Externé odkazy
* oficiálna stránka strany 
* OL v registri strán MV SR 


Kategória:Politické strany na Slovensku – funkčné
Slovenská ľudová strana Andreja Hlinku

náhľad|Sídlo na Kutuzovovej 4 v Bratislave

**Slovenská ľudová strana Andreja Hlinku**, skratka **SĽS** (staršie názvy: **Slovenská ľudová strana**, **SĽS – Slovenský ľudový blok**) bola národne orientovaná mimoparlamentná politická strana pôsobiaca na Slovensku v rokoch 19902024.

## Vedenie strany
* Ing. Jozef Sásik – výkonný predseda
* Ing. Viliam Zopp – tajomník

## Počet členov
Podľa údajov z výročnej správy za rok 2020 mala strana 15 106 členov, čo bolo najviac zo všetkých politických strán pôsobiacich v tom čase na Slovensku.

## História
Slovenská ľudová strana bola zaregistrovaná na ministerstve vnútra 5. apríla 1990. V rokoch 1994 – 1995 vystupovala aj pod názvom *SĽS – Slovenský ľudový blok*.

Strana vstúpila do likvidácie v roku 2024. Likvidátorom strany sa stal RNDr. Andrej Trnovec.

## Volebné výsledky
**Voľby do NR SR a SNR**

**Voľby do EP**   

## Volebné preferencie
Volebné preferencie strany sú také nízke, že ich Štatistický úrad Slovenska nezaznamenáva.

### Predsedovia SĽS
* od roku 1998 Andrej Trnovec
* súčasnosť Jozef Sásik

## Referencie

## Pozri aj
* Kandidačná listina SĽS pre voľby do NR SR v roku 2006

## Externé odkazy
* Oficiálna stránka strany
* Záznam v registri strán MV SR 

Kategória:Politické strany na Slovensku v likvidácii
Hadrián IV.

**Hadrián IV.**, vlastným menom *Nicholas Breakspeare* (* okolo 1100 – † 1. september 1159, Anagni) bol 169. pápež od roku 1154.

Bol to jediný pápež anglického pôvodu. Je o ňom známe, že bol veľmi energický človek a aby priviedol Rimanov k poslušnosti, vyhlásil nad mestom interdikt.

Až do zvolenia Leva XIV. išlo o jediného anglicky hovoriaceho pápeža.

## Pozri aj

* Zoznam kardinálov vymenovaných Hadriánom IV.

## Iné projekty

Kategória:Britskí pápeži
Kategória:Úmrtia v 1159
Strana zelených (rozlišovacia stránka)

**Strana zelených** môže byť:

* všeobecne: politická strana s ideologickým zameraním na environmentalizmus resp. zelenú politiku, pozri strana zelených
* politická strana v ČSFR, pozri Strana zelených (1990 – 1993)
* politická strana na Slovensku, pozri Strana zelených (Slovensko)
* politická strana v Česku, pozri Strana zelených (Česko)

## Pozri aj
* Strana zelených Slovenska, politická strana na Slovensku, ktorá vznikla odštiepením od Strany zelených
Interdikt

**Interdikt** je v katolíckej cirkvi nápravný (liečebný) trest, ktorý spočíva v zákaze udeľovať alebo prijímať niektoré alebo všetky sviatosti. Od roku 1917 má výlučne osobný ráz.

Pred rokom 1917 sa mohol interdikt vzťahovať aj miesto (kostol, cintorín), na ktorom došlo k zločinu (napr. vražda) - pokým neprebehol nový proces vysvätenia.

Interdikt sa používa od 10. storočia. Napríklad v roku 1232 vyhlásil ostrihomský arcibiskup Róbert interdikt nad celým Uhorskom, kvôli hrubému zasahovaniu svetskej moci a Židov do cirkevných vecí. Obsahoval: zákaz vysluhovania sviatostí (okrem krstu a viatika), zákaz bohoslužieb (povolené len raz do mesiaca a bez účasti veriacich), zákaz cirkevných pohrebov a zvonenia.

Druhy interdiktov:
*pred rokom 1917
** osobný
** miestny - vzťahuje sa na miesto alebo obec
** všeobecný - rozsiahla oblasť, štát
*po roku 1917
** osobný

Uložený interdikt má niektoré účinky exkomunikácie. Kódex kánonov východných cirkví, ktorý je záväzný pre východné katolícke cirkvi označuje trest s podobným účikom pojmom menšia exkomunikácia.

## Referencie

## Externé odkazy
* Kódex kánonického práva: Šiesta kniha: Sankcie v Cirkvi

Kategória:Kánonické právo
Poluvsie

**Poluvsie** môže byť:
*obec v okrese Prievidza, pozri Poluvsie (okres Prievidza)
*časť Rajeckých Teplíc, pozri Poluvsie (Rajecké Teplice)
Slovenská národná strana

**Slovenská národná strana** môže byť:
*historická slovenská politická strana v Uhorsku a Česko-Slovensku v rokoch 1870 – 1938, pozri Slovenská národná strana (historická)
*súčasná slovenská politická strana od roku 1989, pozri Slovenská národná strana (1990)
Biskupice

**Biskupice** môže byť:
*na Slovensku:
**obec na Slovensku, pozri Biskupice (okres Lučenec)
**časť Trenčína, pozri Biskupice (Trenčín)
**časť Bánoviec nad Bebravou, pozri Biskupice (Bánovce)
*v Česku:
**obec v okrese Chrudim, pozri Biskupice (okres Chrudim)
**obec v okrese Prostějov, pozri Biskupice (okres Prostějov)
**obec v okrese Zlín, pozri Biskupice (okres Zlín)
**obec v okrese Svitavy, pozri Biskupice (okres Svitavy)
**časť obce Biskupice-Pulkov
*v Nemecku:
**hornosrbské meno obce Bischofswerda v "Landkreis Bautzen"
*v Poľsku:
**obec v okrese „Powiat Wielicki“, pozri Biskupice (Malopoľsko)

## Pozri aj
*Podunajské Biskupice (časť Bratislavy)
*Biskupice-Pulkov (obec v Česku)
*Nowe Biskupice (časť obce Słubice v Poľsku)
Kalinov

**Kalinov** môže byť:
*na Slovensku:
**obec, pozri Kalinov (okres Medzilaborce)
**časť mesta Krásno nad Kysucou, pozri Kalinov (Krásno nad Kysucou)
*na Ukrajine:
**Kalyniv  
**sídlo v Sumskej oblasti, pozri Kalinov (Sumská oblasť)
*v Rusku:
**sídlo v Orlovskej oblasti, pozri Kalinov (Orlovská oblasť)
**sídlo v Kurskej oblasti, pozri Kalinov (Kurská oblasť)
**sídlo vo Voronežskej oblasti, pozri Kalinov (Voronežská oblasť)
**sídlo v Rostovskej oblasti, pozri Kalinov (Rostovská oblasť)
**sídlo v Krasnodarskom kraji, pozri Kalinov (Krasnodarský kraj)
**sídlo vo Volgogradskej oblasti, pozri Kalinov (Volgogradská oblasť)
Andač

**Andač** môže byť:
*potok na Slovensku, pozri Andač (potok)
*časť obce Zbehy, pozri Andač (Zbehy)
Ľuborča

**Ľuborča** môže byť:
* časť Nemšovej, pozri Ľuborča (Nemšová)
* pravý prítok Vláry, pozri Ľuborča (potok)
Demokratická únia

**Demokratická únia**, skratka **DÚ**, bola politická strana pôsobiaca na Slovensku v marci 1995 až auguste 2000.

Demokratická únia vznikla 25. marca 1995 zlúčením pôvodnej Demokratickej únie Slovenska a Národno-demokratickej strany (NDS) (odštiepenci zo SNS). Zanikla koncom augusta 2000 zlúčením so Slovenskou demokratickou a kresťanskou úniou. 

## Vzťah k dnešnej Demokratickej únii Slovenska
Dvaja členovia zaniknutej strany - Ján Budaj a Juraj Švec - potom 26. septembra 2000 založili Liberálnodemokratickú úniu (LDÚ), ktorá sa neskôr premenovala na „Demokratickú úniu Slovenska“ (skratka DÚ). 

## Politici Demokratickej únie
Články o politikoch Demokratickej únie sú uvedené v kategórii Politici DÚ (1995).


Kategória:Zaniknuté politické strany na Slovensku
Zmena zdola, Demokratická únia Slovenska

**Zmena zdola, Demokratická únia Slovenska**, skratka **Zmena zdola, DÚ** (v rokoch 20002002 **Liberálnodemokratická únia**, skratka **LDÚ**, v rokoch 20022010 **Demokratická únia Slovenska**, skratka **DÚ**) je mimoparlamentná politická strana pôsobiaca na Slovensku od roku 2000. Jej predseda Ján Budaj je poslancom Národnej rady SR zvoleným na kandidátnej listine strany OĽaNO.

## Vedenie strany
* Ján Budaj – predseda

## Kľúčoví členovia strany
* Juraj Smatana – učiteľ, bloger a občiansky aktivista. Poslanec VÚC Trenčianskeho kraja zvolený za obvod Považská Bystrica. 

## História
Demokratickú úniu Slovenska založila skupina členov Demokratickej únie, nespokojných s fúziou Demokratickej únie do Slovenskej demokratickej a kresťanskej únie. Skupinu viedol Ján Budaj, ktorý bol zvolený na ustanovujúcom republikovom výbore 4. novembra za predsedu strany. Strana bola zaregistrovaná na ministerstve vnútra 7. septembra 2000 pod pôvodným názvom Liberálnodemokratická únia. V roku 2002 bola strana premenovaná na názov takmer totožný s názvom zaniknutej strany „Demokratická únia“ (pozri Demokratická únia Slovenska (1994)/DEÚS a Demokratická únia/DÚ).

## Volebné výsledky
* 2002 (parlamentné voľby) – strana kandidovala do volieb v koalícii s Demokratickou stranou. Tesne pred voľbami však Demokratická strana stiahla kandidátku s odporúčaním pre svojich priaznivcov voliť Slovenskú demokratickú a kresťanskú úniu a tým bez vlastného pričinenia Demokratická únia Slovenska vypadla z volebnej súťaže.
* 2004 (voľby do Európskeho parlamentu) – strana dosiahla volebný zisk 0,19 % hlasov a nedostala sa do EP.
* 2006 (parlamentné voľby) – politici strany sa zúčastnili volieb na kandidátke Slobodného fóra, ktoré sa nedostalo do parlamentu.
* 2012 (parlamentné voľby) – strana dosiahla volebný zisk 1,29% a nedostala sa do NR SR.
* 2016 (parlamentné voľby) – strana ako samostatný subjekt do parlamentných volieb nekandidovala, ale po dohode s hnutím OBYČAJNÍ ĽUDIA a nezávislé osobnosti (OĽaNO) predseda strany Zmena zdola, DÚ Ján Budaj kandidoval na kandidátnej listine OĽaNO a bol zvolený do NR SR.

## Volebné preferencie
Keďže strana od roku 2012 samostatne nekandidovala do NR SR, Štatistický úrad SR jej preferencie nezaznamenáva.

### Predsedovia
* od roku 2000 Ján Budaj

## Referencie

## Pozri aj
* Demokratická únia Slovenska (1994)
* Demokratická únia

## Externé odkazy
* Oficiálne stránky
* Záznam v registri strán MV SR 


Kategória:Politické strany na Slovensku – funkčné
1950 vo vede

V roku 1950 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti
### Medicína
*Objavenie antihistamínu.

### Chémia
* 21. január - USA oznámili objavenie 93. chemického prvku. Podľa miesta, kde bol objavený (Berkeley v Kalifornii), sa nazýva berkélium.
* 31. január - Prezident USA Harry S. Truman vyzval komisiu pre atómovú energiu, aby urýchlila vývoj vodíkovej bomby.
* 12. február - Albert Einstein varoval v televíznom vystúpení pred výrobou vodíkovej bomby, ktorej urýchlený vývoj žiadal prezident Harry S. Truman.

## Ocenenie
*Nobelova cena za chémiu - Otto Paul Herrmann Diels, Kurt Alder
*Nobelova cena za fyziku - Cecil Frank Powell
*Nobelova cena za fyziológiu alebo medicínu - Edward Calvin Kendall, Tadeus Reichstein, Philip Showalter Hench
*Fieldova medaila - Laurent Schwartz, Atle Selberg

## Narodenia
* 16. máj - Johannes Georg Bednorz, fyzik, Nositeľ Nobelovej ceny za fyziku
* 24. august - Marc Aaronson, americký astronóm
* 21. október - Ronald McNair, astronaut

## Úmrtia
* 5. august - Heinrich Otto Wieland, nemecký chemik
* 5. august - Emil Abderhalden, švajčiarsky biochemik a fyziológ.
* 21. september - Arthur Milne, britský fyzik

Kategória:1950
Aggtelek

**Aggtelek** môže byť:
*obec v severnom Maďarsku, pozri Aggtelek (obec)
*Aggtelecký národný park (Aggtelek Nemzeti Park)
*krasová oblasť v severnom Maďarsku, pozri Aggteleki-karszt
*nepresne: jaskynný systém Baradla pri obci Aggtelek
Alternatíva politického realizmu

**Alternatíva politického realizmu**, skratka **APR**, bola politická strana pôsobiaca na Slovensku  krátke obdobie v roku 1994. 

Alternatíva politického realizmu vznikla 10. februára 1994 po vnútrostraníckom konflikte v Hnutí za demokratické Slovensko skupinou odídencov okolo J. Moravčíka, R. Kováča, V. Bajana a i. Vznik APR oslabil poslanecký klub HZDS v Národnej rade SR o 10 poslancov a bezprostredne prispel k pádu druhej vlády V. Mečiara. Zakladateľ APR stál 7 mesiacov na čele širokospektrálnej, menšinovej a prechodnej Moravčíkovej vlády.

Zanikla už o mesiac 23. apríla 1994 zlúčením s Alianciou demokratov Slovenska na Demokratickú úniu Slovenska.

## Politici Alternatívy politického realizmu
Články o politikoch Alternatívy politického realizmu sú uvedené v kategórii Politici APR.
## Referencie


Kategória:Zaniknuté politické strany na Slovensku